สัปดาห์นี้มีประเด็น
เตรียมพร้อมรับมือเออีซีเต็มที่ วันที่ 18 ส.ค. สมาคมผู้สื่อข่าวเศรษฐกิจจัดงานสัมมนา &#8220;ความพร้อมเปิดเสรีด้านตลาดเงินตลาดทุน ก้าวสู่ประชาคมเศรษฐกิจอาเซียน (เออีซี) โดยมีวิทยากรชั้นนำ ทั้งนายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) และนายวรพล โสคติยานุรักษ์ เลขาธิการ ก.ล.ต. เข้าร่วมเสวนา เริ่มตั้งแต่ 09.00 น. ที่มหาวิทยาลัยหอการค้าไทย
18 ส.ค. 2555

เตรียมพร้อมรับมือเออีซีเต็มที่ วันที่ 18 ส.ค. สมาคมผู้สื่อข่าวเศรษฐกิจจัดงานสัมมนา “ความพร้อมเปิดเสรีด้านตลาดเงินตลาดทุน ก้าวสู่ประชาคมเศรษฐกิจอาเซียน (เออีซี) โดยมีวิทยากรชั้นนำ ทั้งนายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) และนายวรพล โสคติยานุรักษ์ เลขาธิการ ก.ล.ต. เข้าร่วมเสวนา เริ่มตั้งแต่ 09.00 น. ที่มหาวิทยาลัยหอการค้าไทย
เช้าวันที่ 20 ส.ค. นายอาคม เติมพิทยาไพสิฐ เลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) แถลงตัวเลขอัตราการเติบโต (จีดีพี) ในไตรมาส 2/2555 พร้อมกับคาดการณ์จีดีพีและตัวเลขเศรษฐกิจที่สำคัญต่างๆ ในปี 2555 และปี 2556 จากก่อนหน้านี้ ธปท.ได้คาดการณ์ว่าจีดีพีไตรมาส 2/2555 จะอยู่ที่ระดับ 2.53.6% และทั้งปีจีพีดีน่าจะขยายตัว 55.5%
ในวันเดียวกัน เวลา 10.30 น. ธนาคารพัฒนาเอเชีย (เอดีบี) จะแถลง “Launch of new economic report : Myanmar in transition” ที่สมาคมผู้สื่อข่าวต่างประเทศ อาคารมณียาเซ็นเตอร์
ส่วนวันที่ 21 ส.ค. ตลาดหลักทรัพย์แห่งประเทศไทย ตลาดหลักทรัพย์ เอ็ม เอ ไอ (mai) ร่วมกับสำนักงานพัฒนาวิทยาศาสตร์และเทคโนโลยีแห่งชาติ จัดงานสัมมนาเรื่อง “รู้ทันแหล่งเงิน...ก้าวทันโอกาสทางธุรกิจ ในยุคนวัตกรรมล้ำสมัย ไร้พรมแดน” เริ่มเวลา 13.30 น. ที่ตลาดหลักทรัพย์ฯ